
Nolikuma 1.pielikumam “Tehniskās specifikācijas” 

Prasības pilsētvides noformējuma uzstādīšanā 
izmantotajiem elektromateriāliem 
1. Elektrotehniskā aprīkojuma uzstādīšanas un demontāžas darbi ir jāveic sertificēta speciālista vadībā. Visu darbu jānodrošina kvalificētiem elektriķiem (ar Cz elektrodrošības grupas kvalifikāciju).
2. Pilsētvides noformējuma elementu uzstādīšanā izmantotajiem elektromateriāliem jāatbilst šādām prasībām:
2.1. UV aizsardzība;
2.2. Mitruma standarts IP – ne mazāk kā IP 65;
2.3. jābūt marķētiem ar CE zīmi;
2.4. jāatbilst Direktīvai: Low voltage directive 2014/35/EU, RoHS 2011/65/Eu, par ko Pretendents piedāvājumam pievieno CE - atbilstības deklarācijas par izmantotajiem elektromateriāliem.
2.5. Dekoriem jābūt piemērotiem uzstādīšanai un pieslēgšanai Jelgavas valstspilsētas ielu apgaismojuma elektriskajam tīklam pie Pasūtītāja ielu apgaismojuma balstiem vai elektrības sadalnēm.
3. Pilsētvides noformējuma elementu pieslēgšanai paredzēt visus nepieciešamos materiālus:
3.1. automātslēdži, kas piemēroti attiecīgajai jaudai,
3.2. kabelis ar šķērsgriezumu, kas piemērots attiecīgajai jaudai,
3.3. nozarkārbas kabeļu savienošanai,
3.4. nostiprināšanai nepieciešamos materiālus,
3.5. citus palīgmateriālus.
4. Pretendents garantē pilsētvides noformējuma elementu un to stiprinājumu kvalitāti, noturību un darbību visā eksponēšanas laikā. 
5. Pretendentam jānodrošina pilsētvides noformējuma elementu darbošanos visā to eksponēšanas laikā 24/7 režīmā, kā arī jānodrošina rezerves daļas un pilsētvides noformējuma elementi, lai veiktu eksponēšanas laikā radušos bojājumu novēršanu. 
6. Gadījumos, kad pieslēguma kabelis šķērso brauktuvi vai ietvi, Pretendentam obligāti jānodrošina rūpnieciski izgatavota kabeļa aizsarga ierīkošana. Gadījumos, kad pieslēguma kabelis šķērso zaļo zonu, Pretendentam obligāti jānodrošina kabeļa aizsardzība, ievietojot rūpnieciski ražotā kabeļa aizsargcaurulē un ierokot zem zālāja zelmeņa.  
7. Pretendents nodrošina visus nepieciešamus stiprinājumus, tehniku un citus nepieciešamus materiālus un komponentus, tai skaitā stabilitātes nodrošināšanai (piemēram, betona plāksnes) kvalitatīvai Pakalpojuma izpildei, kā arī aizsarglīdzekļu izmantošanu seguma aizsardzībai pret bojājumiem no Pretendenta izmantotās tehnikas un mehānismiem (piemēram, pacēlāja atbalstpēdas).
8. Pretendents nodrošina pilsētvides noformējuma elementu ieslēgšanas iespējas neatkarīgi no pilsētas apgaismojuma, nodrošinot pilsētvides noformējuma elementu iedegšanu visā eksponēšanas periodā 24h diennaktī, izmantojot Pasūtītāja elektrotīkla pieslēguma vietu un apgaismojuma vadības sistēmu, saskaņojot tehniskās iespējas darba procesā, kā arī konkrētās pieslēguma vietas Jelgavas pilsētas ielu apgaismojuma elektrotīklam, pie Pasūtītāja ielu apgaismojuma balstiem vai elektrības sadalnēm, izmantojot atbilstošus mazgabarīta automātslēdžus un nodrošinot elektrodrošību, ar Pasūtītāja elektrotīklu inženieri. 
9. Pretendents vismaz vienu reizi nedēļā jāveic visu pilsētvides noformējuma elementu apsekošana un iespējamo bojājumu novēršana, lai nodrošinātu to darbības nepārtrauktību.
10. Ja uzstādītajiem pilsētvides noformējuma elementiem vai dekorēšanai izmatotiem materiāliem vai stiprinājumiem eksponēšanas laikā rodas bojājumi vai darbības traucējumi, Pasūtītājs telefoniski informē Pretendentu, kuram jāierodas Objektā ne vēlāk kā 2 stundu laikā, jākonstatē bojājuma iemesls un jāziņo par to Pasūtītājam. Pretendentam bojājums ir jānovērš 12 h laikā (arī ārpus darba laika, brīvdienās un svētku dienās), pēc tā konstatēšanas par saviem līdzekļiem, izņemot gadījumus, ja Pretendents var pamatot, ka bojājums ir radies ne Pretendenta vainas dēļ, trešo personu darbības rezultātā vai dabas stihiju rezultātā. Ja bojājumu novēršana nav iespējama minētajā termiņā, tad puses savstarpēji saskaņo iespējamo bojājumu novēršanas termiņu.
